
Raport de specialitate
[bookmark: _Hlk86230650]privind mandatarea primarului Comunei Sadu ca reprezentant al Comunei Sadu în Adunarea Generală a Asociației de Dezvoltare Intercomunitară “ECO” Sibiu să voteze “pentru” aprobarea modificării tarifului de depozitare
Văzând adresa nr. 691/06.06.2023 de la Asociația de Dezvoltare Intercomunitară ECO Sibiu;
Operatorul depozitului ecologic de deșeuri S.C. TRACON S.R.L., prin adresa înregistrată la ADI „ECO” Sibiu sub nr. 688/06.06.2023 a solicitat modificarea tarifului de depozitare a deșeurilor, de la tariful actual de 90 lei/tonă fără TVA la tariful de 127,11 lei/tonă fără TVA, motivat de creșterea semnificativă a prețurilor din ianuarie 2022 până în prezent și valoarea tariful actual care nu acoperă în integralitate cheltuielile cu exploatarea și întreținerea depozitului DEDMI Cristian-Sibiu la standardele legale de calitate. 
Conform expunerii de motive a S.C. Tracon S.R.L.  la modificarea tarifului s-au luat în calcul: ”costuri noi impuse de legislație/acte normative și Autorizația integrată de mediu, dar și creșterile semnificative a prețurilor la materiile prime”:
· plata la bugetul statului a diverselor taxe de mediu rezultate din activitatea depozitului (emisii de poluanți în atmosferă, deșeuri proprii din activitatea depozitului etc)
· contribuții la bugetul Agenției Naționale de Reglementare pentru Servicii Publice Comunale ( în funcție de cantitatea de deșeu primită spre depozitare ) ;
· constituire depozite bancare pentru “fond închidere depozit deșeuri “;
· obținere Autorizație Integrată de Mediu , ce necesită ,,Studii de Impact, Bilanțuri de Mediu, Avize gospodărie ape, Rapoarte amplasament pentru fiecare celulă în parte , Studii geo etc. Avize aeronautică , întocmite doar de persoane autorizate ;
· creșterea costului cu protecția mediului , creștere ce reprezintă aproximativ 21 % din structura tarifului;
· modificări legislative: Ordonanța nr. 2/18.08.2021 privind depozitarea deșeurilor ;
· proiecte de specialitate pentru ,, degazarea activă a depozitelor ecologice ‘’;
· modificări de preț/cost/tarif la energie electrică-prin liberalizare și prin apariția de taxe reglementate de ANRE;
· creșterea prețului carburantului (motorină). Motorina reprezintă aprox. 17,5% din costul de exploatare al depozitului de la Sibiu.
· creșterea semnificativă a costului forței de muncă 
· modificări legislative, OUG nr 92/19.08.2021 privind regimul deșeurilor , potrivit căreia autoritățile administrației publice locale ale unităților administrativ teritoriale sau, după caz , asociațiile de dezvoltare intercomunitară au obligația atingerii până în anul 2025 a unui nivel minim de pregătire pentru reutilizare și reciclare a deșeurilor municipale de 55% din masă –art .17.
Față de motivele anterior expuse considerăm că solicitarea de modificare a tarifului de depozitare a deșeurilor menajere și industriale din județul Sibiu, a operatorului S.C. TRACON S.R.L. de la tariful actual de 90 lei/tonă fără TVA la tariful de 127,11 lei/tonă fără TVA, este oportună și legală, astfel, propun initierea unui proiect de hotarare privind mandatarea primarului Comunei Sadu ca reprezentant al Comunei Sadu în Adunarea Generală a Asociației de Dezvoltare Intercomunitară “ECO” Sibiu să voteze “pentru” aprobarea modificării tarifului de depozitare.

                 SECRETAR GENERAL,
		                                          Delia-Paraschiva SĂVOIU

